ROLAND GARROS ELŐDÖNTŐ
2022. JÚNIUS
Felfokozott hangulat a Chatrier Stadionban.
Elképesztő mérkőzést láthatunk immár három órája.
HELYEZÉS: 5.
Fontos játszma Zverev számára.
HELYEZÉS: 3.
Szenzációs labdamenet!
Ráadásul a lehető legjobbkor.
Pazar pont Zverevtől.
Életem egyik legnagyobb meccse volt.
És mivel közel álltam az első Grand Slamemhez,
a világelsőség volt a tét.
Nadalnak be kell húznia az adogatását.
Zverev most a kezébe veheti a mérkőzés irányítását.
Őrült egy meccset játszottunk.
Menetről menetre egyre javult a játékom,
majd megtörtént a váratlan.
Ez nem néz ki jól.
Szörnyű látvány.
Három elszakadt szalaggal nem könnyű visszatérni a legjobbak közé.
A rengeteg munka, amit belefektettem,
mintha a semmiért lett volna.
És most úgy érzem, van egy lezáratlan ügyem.
KÖNYÖRTELEN TENISZ
LEZÁRATLAN ÜGY
Alexander Zverev vagyok, a Mercedes tartalékpilótája.
A jövő idénytől én helyettesítem Hamiltont.
Jó volt? Zsír!
Az első évadban nem a megfelelő embereket választottátok ki.
Engem kellett volna.
Az az igazi dráma.
Ebből új ütő lesz.
Még egy eltört ütő.
Játék, szett, meccs: Zverev.
Nagyon szenvedélyes vagyok.
Nem bírok nyugton maradni.
Türelmetlen vagyok, de ez szerencsére kifizetődő.
Két ATP-győzelmem van.
Olimpiát is nyertem.
Ahogy több Master címet is.
Még nem végeztem, de azért kösz a pezsgőt!
Egy győzelemre voltam a világelsőségtől,
csak hát jött az a bizonyos baleset.
Rosszul léptem, és aláfordult a lábam.
Három szalagom szakadt el, és komoly csontsérülést is szenvedtem.
Akkor azt hittem, vége a karrieremnek.
2022. JÚNIUS
Így, hogy három szalagja is megsérült, erősen ajánlom a műtétet.
És a műtétet követően megint a régi leszek?
Az lenne a cél.
De nincs rá garancia.
A műtét után nem tudtam járni.
A családom és a barátnőm, Sophia, rengeteget segítettek.
Egyedül semmi sem ment neki.
SASCHA BARÁTNŐJE
Eléggé megviselték a történtek.
Én mindig is hittem benne.
Csak afelől voltak kétségeim, hogy visszanyeri-e a formáját.
Még mindig marhára fáj.
Mintha kést döfködnének a lábamba.
Nem a legkellemesebb érzés.
Az első nehezebb időszakban eléggé lehangolt az ember.
Már-már depressziónak is nevezhetjük.
Ilyenkor felmerül a kérdés:
vajon képes lesz az ember újra a régi formáját nyújtani?
Komoly sérülés volt.
SASCHA BÁTYJA
Innen visszatérni a topjátékosok közé a Mount Everest megmászásához fogható.
Kemény lesz, viszont nincs rá semmi garancia.
Optimistának kellett maradnom.
Egy rehabközpontban kezdtem el a gyógytornát.
Egy medencében próbáltam járni.
Mozgatni a bokámat.
Lépésről lépésre.
Minél tovább tartott, annál türelmetlenebb lettem.
Egyből fel akartam épülni,
de egy ilyen sérülésnél ennek nincs realitása.
Még mindig sok a folyadék a boka körül.
- Sascha? - Értem. Essünk túl rajta!
A francba!
Nem mondhatnám, hogy jobban érzem magam, de dolgoznom kell tovább.
Örülök, hogy hét hónappal a sérülésem után már tudok futni.
Egyelőre nagyon jól halad a felépülésem.
De továbbra is az a cél, hogy visszatérjek,
és a legjobbakkal játszhassak.
Remélhetőleg újra a régi leszek.
Fő a jó forma és hogy egészséges legyek.
Meg kell erősödnie a bokámnak.
Három hónap a Roland Garrosig,
addigra teljesen készen kell állnom.
A SÉRÜLÉS UTÁN 276 NAPPAL
KALIFORNIA EGYESÜLT ÁLLAMOK
ALEKSZANDR ZVEREV SASCHA APJA ÉS EDZŐJE
Minek ennyi ütő?
Mert ki tudja, hogy bírom a feszkót.
Világos. De sosem használsz ennyit.
Nincs is ennyi húr.
Mégis minek kilenc ütő egy napra?
Látod, mit csinál, mielőtt fonákkal üt?
Teljesen kifordul. Nézd!
A tenyereseknél meg a jobb lábára helyezi a testsúlyt.
- Lendületet vesz a jobb lábával. - Igen.
De nem előre, hanem felfelé.
És így nincs meg a kellő erő.
Abszolút.
Csökken a kinetikus energia.
Saschát elnézve nem tűnt valószínűnek, hogy visszatérhet a legjobbak közé.
Amikor sérült szalagokról beszélünk,
egyik nap Wimbledonban a centerpályán szerepelsz,
másnap meg lőttek a karrierednek.
Korábban sokaknak nehezen sikerült a visszatérés,
már ha sikerült egyáltalán.
És Saschánál is pont ettől tart az ember.
Nem oda megy, ahová kéne.
Felejtsd el a mai napot!
Ez kész katasztrófa volt.
Akkor majd dolgozol rajta. Nem nagy ügy.
Nem volt annyira vészes.
Az volt a legszörnyűbb, hogy a sérülésem alatt ugyanúgy folytak a versenyek.
A riválisaim sorra húzták be a tornákat.
Medvegyev. A mester.
HELYEZÉS: 4.
Zsinórban harmadik ATP-győzelmét aratja.
Egyszerűen képtelen leállni.
HELYEZÉS: 15.
Big Foe az egyik legnagyobb ellen
történelmi győzelmet arat!
Alcaraz visszatért.
HELYEZÉS: 2.
Karrierje hetedik címe.
Nem volt jó érzés látni, hogy sorra nyernek.
Úgyhogy Monacóban fogok játszani, mert egyrészt ott élek,
másrészt jó felkészülés a Roland Garrosra.
Úgy érzem, számomra most kezdődik az idény.
SASCHA LAKÁSA
Mit vegyek fel?
- Öltönyt. - Ezt?
Igen.
Mi ez?
Az elejét mutasd!
Nem.
Te tudod.
Vicces, de több ruhája van, mint nekem.
Általában a férfi szokott várni a hölgyre, jól mondom?
Hogy érted? Németként svájci órát hordok.
Hogy ne lennék pontos?
Édes istenem! Állandóan elkésik.
Az őrületbe kerget ezzel.
Ha egy nap összeházasodunk,
ki tudja, talán igen, talán nem,
szerintem az esküvőjéről is késni fog.
Indulás!
Gyerünk!
VITALE JEWELRY MEGNYITÓÜNNEPSÉG
Németországban azt mondjuk, hogy a szerelem öt karátnál kezdődik.
Hogy s mint? Megvagy?
De örülök!
- Jó látni! - Hogy vagy?
- Jól. - Remek.
Szóval készítettünk egy gyönyörű nyakláncot Saschának.
A viselésével eladásokat generál,
a profit pedig az alapítványát illeti.
Tavaly létrehoztam egy alapítványt.
Hároméves korom óta cukorbeteg vagyok.
És úgy döntöttem, vállalom a nyilvánosság előtt is.
Eddig nem sok embernek beszéltem erről,
de amikor a tavalyi évben hónapokon át feküdtem a sérülésem miatt,
úgy döntöttem, létrehozom ezt az alapítványt,
hogy világszerte segíthessek a cukorbeteg gyerekeknek.
Szinte azóta teniszütő volt a kezemben, hogy elkezdtem járni.
Viszont a legtöbb orvos azt mondta,
hogy lehetetlen cukorbetegséggel élsportolónak lenni.
Egyszerűen képtelenség fizikailag magas szinten teljesíteni
négy-öt órán át, ha az ember cukorbeteg.
De ha nekem azt mondják, valami lehetetlen,
akkor én rá akarok cáfolni.
A cukorbetegek vércukorszintje néha lecsökken,
néha megugrik, és ilyenkor nincs más, csak a szuri.
Ha ideges, nagyon felmegy a cukra,
így amikor furán érzi magát, mindig megkérdezem:
„Megmérted a cukrodat?”
„Nem lehet, hogy alacsony a cukrod, drágám?”
Természetesen tudok gondoskodni magamról.
Akár hat órán át is megy a játék.
Akkor is nyomom, amikor már totál kivagyok.
A végsőkig küzdök.
És ha nekem megy, másnak miért ne?
Szevasz! Jövő héten tali a teniszmeccsen?
- Nekem megfelel. - Szuper. Akkor ott tali.
Csak nehogy ideges légy!
Én? Csak nem leszek. Mert akkor nyerek.
Hogyne.
Monte-Carlo: egy újabb gyönyörű nap a hercegségben,
a tegnapihoz hasonlóan.
Jó kis tenisztornára van ma kilátás.
Bravo Nole!
Persze hogy vágom.
HELYEZÉS: 8.
NYOLCSZOROS OLIMPIAI BAJNOK
De magas vagy!
A mai nap során
Alexander Zverev először lép pályára…
a tavalyi Roland Garroson elszenvedett sérülése óta.
Ez lesz a 14. mérkőzése Danyiil Medvegyev ellen.
Mondhatni elég jól ismerik már egymást.
Medvegyev a világ egyik legjobbja.
Jelenleg őt tartom a legmagabiztosabb teniszezőnek.
Alig kapott ki idén.
Viszont az is igaz, hogy néha nagyon idegesítő tud lenni.
Nagyon jól tudja, hogy kell belemászni az ellenfele fejébe.
Amikor valami igazságtalan történik egy meccsen,
abból sokszor előnyt tud kovácsolni.
Alsó szervát választott.
Te jó ég!
Hülye vagy?
Nézz már ide! Hozzád beszélek!
Tudod, mi vagy te?
Egy pöcs.
Hol szereti, hol pfujolja őt a közönség.
Danyiil Medvegyev betáncolja magát a negyeddöntőbe.
Még egy kis pfujolás a New York-iaktól.
Minél jobban utáltok, annál inkább motiváltok a sikerre. Köszi!
Akár a közönséggel szólalkozik össze,
akár a székbíróval,
lényegében az egész stadiont eszközként használja a győzelméhez.
Ezért nagyon nehéz ellene.
EGY HÉTTEL KORÁBBAN
MONTREAL KANADA
Szép napot!
- Örvendek! - Én is.
Danyiil, íme a csapat.
Üdv mindenkinek!
Csapat, íme Danyiil.
Az új pályát fogjuk tesztelni.
Mindenki sikeréhes? Csak a győzelem?
Abszolút.
Danyiil Medvegyev vagyok.
Profi teniszezőként
az élet minden terén versengő típus vagyok.
A tenisz mellett számítógépes játékokkal is játszom.
Ez nagyjából ugyanaz, hisz itt is a győzelem a lényeg.
Mindig nyerni akarok.
ÖTÖDIK KÖR: GYŐZELEM
Kösz, srácok!
Merci.
Idén egyelőre Medvegyev teljesít a legjobban.
Ő jelenti a legnagyobb kihívást a riválisok számára.
Volt idő,
amikor úgy tűnt, Zverev lesz hasonló helyzetben.
Tényleg jó évem van, pár elég komoly sikerrel.
De a teniszben változhatnak a dolgok, mert ha lesérülsz mondjuk tíz hétre,
vagy visszaesel tíz hétig,
akkor máris a nyakadban van egy csomó játékos.
Catering a fekete hűtőben. Hozhatok valamit?
Nem, köszönöm!
Indulunk. Üdvözlöm a fedélzeten!
Szerintem Saschával játszottam a legtöbbször,
de nem lehetünk barátok. Az képtelenség.
Nagy a rivalizálás.
Ő olimpiát nyert, én Grand Slamet.
Szerintem a Grand Slam nívósabb, bár olimpiát nyerni fantasztikus lehet.
Már tíz éve vagyunk riválisok.
A pályán csak az érdekel minket, hogy szétverjük egymást.
Versengő típus vagyok. Mindig nyerni akarok. Mindig.
HARMADIK KÖR
Zverev első győzelmére hajt top ötös játékos ellen a sérülése óta.
Nem akármilyen visszatérés lenne.
ALEXANDER ZVEREV-DANYIIL MEDVEGYEV
Itt a lehetőségem, hogy megmutassam, visszatértem.
Egy nagy győzelem kell. Az felszabadíthatna.
Képes vagyok rá.
Remek kezdés Zverevtől.
Nyoma sincs annak a bokasérülésnek.
Gyönyörű befejezés Alexander Zverevtől.
ZVEREV-MEDVEGYEV 6:3
Övé az első szett.
SZETTEK - 1:0
Nagyon jó Medvegyev ellen.
Fizikailag újra a régi.
Ez a meccs lehet az áttörés.
Rendkívül okos játék.
Medvegyev egyelőre szenved, nem neki áll a zászló.
ZVEREV-MEDVEGYEV 5:4
Zverev egy játékra a negyeddöntőtől.
Gyerünk!
Sascha jól játszik. Higgadt.
Csak magával foglalkozik,
míg Medvegyev frusztrált, így ki kell találnia valamit.
Add ide!
Hülye!
Mit csinál?
Kivette a hálótartót. Ez sportszerűtlenség.
Egy kis pszichológiai hadviselés.
Nem tört el. Semmi gond.
- Miért csinálta? - Nem tudom.
Hogy felbosszantsa Saschát.
- Hogy kiugrassza. - Ja.
Csak a stratégia a lényeg. Mindig ki kell találni, hogy tudsz nyerni.
Hajrá Sascha! Gyerünk!
Maga a jelenet eltereli a figyelmedet.
Minden erőddel a meccsre fókuszálsz, aztán egy csapásra
mintha egy nagy elefánt haladna el a pályán.
Azt gondolod: „Mit keres itt egy elefánt?”
Mindig csak a meccsre kell összpontosítani,
de könnyű elveszíteni a fókuszt,
és Medvegyev tudja, hogy kamatoztassa ezt.
El ne siesd!
Azt szeretem, ha játékkal dől el egy meccs.
Én nem szoktam alattomos eszközökhöz folyamodni,
hogy kizökkentsem az ellenfelemet.
Engem nem erre tanítottak.
Köszönöm. A játékosok készen állnak.
Out.
Vonal volt, Danyiil.
Nem. Vonal volt.
Én ezt hallottam.
Nem. Először ezt mondták.
Danyiil!
Jól játssza a gazfickó szerepét.
Megint kizökkenti.
Hajrá!
Gyermeteg hiba.
Medvegyevé a második szett.
SZETTEK - 1:1
A harmadik és egyben döntő játszma következik.
Sascha, ne azzal foglalkozz, mit csinál az ellenfeled!
Akár panaszkodik, akár kihúzza a hálótartót,
akár a hálót piszkálja, csak te számítasz.
A meccsre koncentrálj!
És Alexander Zverev brékelni tud a semmiből.
Másodszor adogathat a győzelemért.
Néha elő kell rukkolni valami váratlannal,
hogy meglepd az ellenfeledet, legyen szó bármiről.
Medvegyev.
Úgy tűnik, Medvegyevnek ki kell ugrania a mosdóba.
Mindenképp vissza kell érnie
Zverev adogatására.
Hajrá, Sascha!
Egyre nehezebb volt fenntartani a fókuszt.
Kivette a hálótartót.
Elmegy mosdószünetre, ami nincs is.
Nyilván minden egyes perccel egyre frusztráltabbá váltam.
Lejárt az idő.
Szinte gúnyt űz ellenfeléből.
Hihetetlen.
A rohadt életbe!
Bemászott a fejébe.
Mintha kicserélték volna Zverevet.
Nyolc-hét Medvegyev javára.
MECCSLABDA
És miután hárított két meccslabdát, most Medvegyev szervál a továbbjutásért.
Gyerünk!
Mindent bele!
- Gyerünk, Sascha! - Hajrá!
Meglesz!
Játék, szett, meccs: Medvegyev.
Medvegyev továbbjut.
Nem éppen baráti kézfogás.
Medvegyev győz tehát.
Mostantól nem tudom tisztelni.
Dettó.
Ez egy nagyon fájdalmas vereség Alexander Zverevnek.
Nem lehet ezért Medvegyevet hibáztatni.
Sascha teljesen felépült.
De nem volt eléggé magabiztos ahhoz, hogy lezárja a meccset.
Mentálisan kicsit mintha… megtört volna.
Nagyon fájt így elveszteni a meccset.
Nem így kellett volna alakulnia.
Elvégeztem a kőkemény munkát, hogy itt lehessek.
Mindent jól csináltam. Fegyelmezett voltam.
De úgy éreztem, hogy az áttörés, az a bizonyos eredmény,
amitől újra a régi önmagam lehettem volna, szimplán elillant.
Egyszerűen nem értem, miért nem sikerült lezárnom a meccset.
PÁRIZS FRANCIAORSZÁG
A SÉRÜLÉS UTÁN 357 NAPPAL
Libabőrös leszek,
ha eszembe jut a tavalyi Roland Garros.
SASCHA MENEDZSERE
Ja, amikor legutóbb itt jártunk…
hát, nehéz szavakba önteni.
Szar volt. Szó szerint szar volt.
Jól szavakba öntöttem?
Nem?
Tömörnek tömör.
Most csak Párizsra összpontosítok, de azért van bennem félelem,
mert a teniszben könnyű megsérülni.
Ott motoszkál az ember fejében,
hogy újra megtörténhet.
Meglátjuk, milyen lesz élesben.
Friss hír a tenisz világából,
hogy a 22-szeres Grand Slam-győztes Nadal kihagyja a Roland Garrost
a januári Australian Openen elszenvedett csípősérülése miatt.
Így olyan a Roland Garros, mint egy francia pékség croissant nélkül.
Az elmúlt 20 év legkiélezettebb Roland Garrosát láthatjuk?
Abszolút.
Ez remek lehetőség a számomra, de Djokovicnak is lesz egy-két szava.
Alcaraz más szintet képvisel.
Medvegyev pedig élete formájában van,
úgyhogy az fog dönteni, ki akarja jobban.
Alexander Zverev!
Milyen érzés visszatérni oda,
ahol tavaly súlyos sérülést szenvedtél?
Kösz, hogy eszembe juttattad! Remek első kérdés.
Szerintem eleget beszéltem már erről, hogy őszinte legyek,
de a lényeg, hogy jó itt lenni a Roland Garroson,
mert már jó ideje várom, hogy bizonyíthassak.
Meg kellett tanulnom türelmesnek maradni,
mert egy ilyen sérülés után
nem egyből jön a csúcsforma.
Medvegyev bajban van.
A világranglista 172. helyezettje,
Thiago Seyboth Wild a mérkőzésért adogat.
Itt a hatalmas meglepetés!
…két szett.
A második helyezett az első körben búcsúzik.
Bravó! Na ez tökös volt!
Medvegyev a világ egyik legjobbja,
így nyilván nem baj, hogy elkerültem.
Ugyanakkor mindig is hittem a karmában.
Ha rosszat kívánsz valakinek,
végül te húzod majd a rövidebbet.
Danyiil Medvegyev azonnal elbúcsúzott.
Alexander Zverev viszont még érdekelt.
Pár perc, és kezdetét veszi az Alex Molcan elleni találkozója.
Zverev megpróbál túllépni az egy éve történt balesetén,
amikor kifordult a bokája Rafael Nadal ellen.
Idegtépő lesz Sascha számára
kisétálni a pályára.
MÁSODIK KÖR
Egyszerre izgulok és félek a tavaly történtek miatt.
Már ha csak meglátom a helyet, ahol megsérültem…
Hát igen, össze tudnám csinálni magam a pályán.
Alexander Zverev.
Nagyon ideges voltam, amikor kiléptem a Chatrier-re.
Viszont izgultam is,
mert úgy voltam vele, hogy új emlékekre tehetek szert,
és végre minden rosszat magam mögött hagyhatok.
Új erőre kaphatok.
Semmi-tizenöt.
Fenomenális volt. Nagyon élveztem azt a másfél órát.
Sokkal kellemesebb volt az a meccs, mint a tavalyi.
Úgy örültem, mint egy kisgyerek, aki csak játszani akar.
MECCSLABDA
Köszönjük!
Játék, szett, meccs: Zverev. Hat-négy, hat-kettő, hat-egy.
Meggyőző teljesítmény Zverevtől.
Ügyes voltál! Gratula!
A 12. kiemelt Frances Tiafoe lesz az,
aki Zverevvel játszik a harmadik körben.
HELYEZÉS: 12.
Én hoztam a kötelezőt, haver.
Várlak! Én hoztam a kötelezőt.
Vágjunk bele!
Frances az egyik legtehetségesebb teniszező.
Ő maga az istenadta tehetség.
Igen!
A szívemet is kiteszem a pályára!
A legjobb akar lenni,
és ő most az egyik legveszélyesebb ellenfél.
Szenzációs ütés Tiafoe-tól!
Ha sikerül legyőznöm őt, akkor visszatértem.
Ez meg mi?
- Kaliforniai cucc. - Micsoda?
Jó kérdés.
Kaliforniai tekercs.
Méghozzá sajttal.
SASCHA PÁROS PARTNERE
Csípősen kéred?
A sérülésed után
gondoltad volna, hogy ilyen gyorsan
fel fogsz tudni épülni?
Csak mert általában…
Ilyenkor azért elég sok minden megfordul az ember fejében.
- Én azt hittem, lőttek a karrieremnek. - Emlékszem.
Sokat sírtam meg szenvedtem a fájdalomtól,
de főként arra gondoltam,
hogy a korábbi formámat biztos nem fogom tudni visszanyerni.
Ez járt a fejemben.
Fő a fokozatosság.
Most már minden oké?
Úgy érzem, megnyerhetem a versenyt, mert a mutatott játékom
elég meggyőző.
Soha nem akartam még ennyire megnyerni egy tornát.
Meglátjuk, összejön-e.
Jó kis meccs lesz.
Alig várom.
Amint megvolt a sorsolás, egyből Saschát akartam.
Tizenegy éves korom óta ismerem. Jól kijövünk.
Imádja önmagát, de azért bírom.
Párizs.
Az egyik legszebb város.
Remélem, maradok egy ideig.
Muszáj legyőznöm.
Ismerem a játékát. Nagy lesz a nyomás rajta.
Nagyon akarom a győzelmet.
Este tali.
És most?
FRANCES EDZŐJE
Készen állsz a ma estére?
De mennyire!
Hogy vered meg?
Hogy verem meg? Este meglátod.
Kitalálok valami ütőset ellene.
Tiafoe vár rád.
Igen.
Jó kis meccsre számítok.
Nem nagyon láttam salakon…
SASCHA EDZŐTÁRSA
Viszont Madridban egész jól nyomta. Veszélyes játékos.
Az a lényeg, hogy ne élvezze a meccset.
Nem szabad hagyni.
Be akar vonni a kis játékaiba.
Nem szabad hagyni.
Mindenki be akar vonni a saját játékaiba.
Medvegyev a maga módján.
Tiafoe viccelődéssel meg nevetgéléssel.
Amíg nyersz, nincs gond.
Még egyet! Ez az. Jó volt.
Biztos védekező stílusban fog játszani.
Lehet, hogy az elején megpróbál agresszív lenni,
de egy hosszú meccs kifárasztja.
A tenyeresére kell játszani.
Ha azt erőltetem, legyőzhetem.
Csak adj bele mindent!
Ez nyilvánvaló.
Küzdj, mint állat, és húzd be!
Nagy versenyek, nagy meccsek.
Itt már a legjobbakkal kell játszani.
Egy évvel a sérülésem után
visszatértem.
HARMADIK KÖR
Ideges volt?
Nem mondanám.
Tényleg?
A bemelegítésnél végig feszült volt.
Folyton azt kérdezgette,
képes-e a jó játékra.
Hogy jobban üt-e, mint múlt héten.
Úgy 25 percen át ezt kérdezgette.
Játék: Tiafoe.
Nagyon magabiztos kezdés Tiafoe-tól.
Tiafoe brékel először az első szettben, és így ő van előnyben.
ZVEREV-TIAFOE 3:5 SZETTEK - 0:0
Szettlabda.
SZETTEK - 0:1
Tiafoe köszöni szépen a kettős hibát.
Foe nem hagyott érvényesülni. Tökéletes volt az első játszmája.
Előfordul, hogy ideges vagyok. Elkövetek hibákat,
de tudom, min kell keresztülmennem,
és szeretem a kihívásokat.
Harminc-tizenöt.
Csak élesen! Összpontosíts! Középen játssz!
Középen!
- Játék, szett! - Ez az!
Gyönyörű brék! És most a közönség támogatását kéri.
Remekül kezdi a második szettet.
SZETTEK - 0:1
Tiafoe szerint hosszú volt.
Bent volt.
Megkéri a székbírót, hogy ellenőrizze.
Felveszi Medvegyev stílusát.
Csalni akar.
Gabas szerint bent volt.
Nem kell ellenőriznie.
Akkor mi a dolgod?
Miért ülsz ott?
Kérem. Köszönöm.
Tilos odafigyelni.
Megpróbál belekeverni a játékaiba, de nem szabad törődnöm vele.
Semmi reakció. Csak magamra kell fókuszálnom.
Három szettlabdája van.
SZETTEK - 1:1
Kiélezett összecsapás a Chatrier-ben.
Eltalálja Zverevet.
Zverev visszanéz rá.
Tudtam, mi volt a terve.
A fejembe mászni. De nem hagyhattam.
Két szettlabda.
Out!
Szetthátrányból fordít…
SZETTEK - 2:1
és kettő-egyre vezet.
Ebből ötödik lesz.
Jön az ötödik szett.
Csak hogy tudd.
Én irányítok.
Itt a lehetőség, hogy lezárjam a meccset.
Rajta, Sascha!
Gyerünk!
Kösz.
Kettő-egy.
Ezt nem lehetett visszaadni.
Zverev.
Ez az!
MECCSLABDA
Gyerünk, Sascha!
Out!
Játék, szett, meccs: Zverev.
Három-hat, hét-hat, hat-egy, hét-hat.
Alexander „Sascha” Zverev!
Ez az! Igen!
Sascha, egy évvel ezelőtt
emlékszem, itt ültem, és láttam a sérülésedet.
Igen. Pont ma van egy éve, szóval…
- Hű! - Hát…
Egyértelműen ez volt életem legnehezebb egy éve.
Mindennél jobban szeretem a teniszt, így az, hogy nem játszhattam,
és ezt az egészet megélni nagyon nehéz volt,
úgyhogy nagyon örülök, hogy visszatértem.
Remek érzés ilyen csatákat vívni ezen a gyönyörű pályán,
ilyen szuper közönség előtt,
és remélhetőleg sokáig maradok.
Viszlát!
Ennyi nehéz hónap után, a hullámvölgyeket követően,
ha megint rátalál magára, számomra az a legnagyobb siker.
Én akkor vagyok boldog.
Megint jó meccseket játszik a legnagyobbak ellen. Nagyon büszke vagyok rá.
Ha belegondolok, milyen hosszú volt az út idáig,
akkor rendkívül elégedett lehetek.
Megint elmondhatom magamról, hogy csúcsformában vagyok.
Ez a legfontosabb.
Mit tartogat számodra a jövő?
Jó kérdés.
Meglátjuk.
KÉT HÓNAPPAL KÉSŐBB
EUROPEAN OPEN - DÖNTŐ
Már szavak sincsenek arra,
milyen elképesztően teljesít Zverev.
Zverev első meccslabdája.
Megvan Alexander Zverev 20. ATP Tour-győzelme.
És ez biztos sokat jelent a számára,
hisz a szülőföldjén érte el ezt a sikert,
ott, ahol felnőtt: Hamburgban.
Győzelem. Ez az egyetlen gyógyír arra, ha az ember elvesztette az önbizalmát.
Mintha az első győzelmem lenne. Ennyi idő elteltével,
így másfél év után,
nagyon jó érzés nyerni.
Többé nem gyötrik kételyek az embert. Ilyen egyszerű.
A KÖVETKEZŐ RÉSZBEN…
Jessie Pegulának és Mariának
nem lehet könnyű folyton top tízesnek lenni.
Ezen a szinten szoros a mezőny.
Már egy tornagyőzelem is rengeteget számíthat.
Azt mondják, nincs helyem a topjátékosok között.
Ez meg mi volt?
Előbb-utóbb meglesz az áttörés.
Már 28 vagyok. Muszáj tornát nyernem.
A Super Bowl a célotok. Nekem a Grand Slam.
Marha nehéz jónak lenni.
Hosszú.
Tornát kell nyernem,
különben megint elszáll egy esély.
Ez egy óriási elszalasztott lehetőség.
Akadnak, akik kritizálnak.
De kapják be!
Két egykori harmadik helyezett.
Most vagy soha.
Ki lesz a győztes?
A feliratot fordította: Tulik Dániel